KLAUSIMAI IR ATSAKYMAI
Siunčiame atsakymus į visus viešajame pirkime „Konferencinio renginio organizavimo paslaugų pirkimas“ užduotus  tiekėjų klausimus.

[bookmark: _Hlk192665366]Tiekėjų paklausimai:

1) Ar galima nukelti pirkimo pridavimo datą (pasiūlymų pateikimo datą ir laiką)?
Tiesiog pirkimo užduotis pakankamai specifinė dėl pranešėjų kvalifikacijos ir specializacijos, reikalaujama pranešėjų AI tema specializacijos - patirties - dirbtinio intelekto (DI) panaudojimo radiologijoje (PROCANCER-I projekto patirties) ir norint paruošti kokybišką pasiūlymą, mūsų nuomone, laiko reikėtų daugiau.
Būtų puiku pasiūlymą pateikti 14/03/2025 10:00 val.

Perkančiosios organizacijos (toliau -PO) atsakymas: informuojame, kad pirkimas bus vykdomas projekto prekių ir paslaugų biudžeto eilutėje likus sutaupytų lėšų.
Kadangi projektas baigsis 2025 m. kovo 31 d., renginys turi būti jau įvykęs iki šios dienos. Techninėje specifikacijoje nurodoma, kad galimos dviejų dienų  renginio datos intervale nuo kovo 20-31 d. (dienos nebūtinai turi eiti dvi iš eilės).
Dėkojame už supratingumą ir bendradarbiavimą, labai tikimės, kad iki kovo 14 d. 10 val. (kaip ir buvo skelbta pirkimo skelbime) spėsite pateikti viešojo pirkimo pasiūlymą.

2) Taip pat klausimas dėl dalyvių auditorijos. Gal galite patikslinti kokia bus auditorija (amžius, pareigos, darbovietė (-ės)? Ar tai bus Nacionalinis vėžio instituto darbuotojai?
Ar konferencijos moderavimas ir pranešimų skaitimas (pravedimas) gali vykti anglų kalba ir /ar anglų kalba+lietuvių kalba, užtikrinant kvalifikuotas vertimo paslaugas.

PO atsakymas: Renginys organizuojamas įvairaus amžiaus VšĮ Nacionalinio vėžio instituto ir VšĮ Vilniaus universiteto klinikų filialo Nacionalinio vėžio centro darbuotojams. Konferencija vyks tik lietuvių kalba, tad vertimo paslaugos nėra reikalingos.

3)Techninėje specifikacijoje nurodote, kad paslaugos turi būti suteiktos: 2025 m. kovo 20-31 dienomis, ar datoje nėra klaidos? Nes pirkimo dokumentus reikia pateikti iki kovo 14 d., tai nors ir Jūs skubos tvarka laimėtoją paskelbsite kovo 17-18 d. laiko kokybiškai suorganizuoti konferenciją bus labai mažai. Rasti lektorius, kurie Jūsų norimomis dienomis sutiks atvykti bus sudėtinga ir galimai neįmanoma, nes per tiek laiko kokybiškai pasiruošti temai lektorius sunkiai spės.

PO atsakymas: datoje klaidos nėra, suprantame, kad pasiruošimo/organizavimo terminas labai trumpas, tačiau kaip rašėme atsakyme į 1 paklausimą, turime labai ribotą laiko terminą projektui įgyvendinti (iki 2025m kovo 31 d. imtinai).

4) Niekur nenurodyta kokius kvalifikacinius reikalavimus turi atitikti įmonė, kad galėtų dalyvauti pirkime. Ar reikalavimų tiekėjo ar jo specialistų patirčiai nekeliate?

PO atsakymas: visi kvalifikaciniai reikalavimai (lektoriams ir vedėjams) išvardinti pirkimo sąlygų 1 priede „Techninė specifikacija“. Daugiau kvalifikacinių reikalavimų nenustatoma.
5) Išanalizavome pirkimo dokumentus ir kainos paskaičiavimui prašome patikslinti šiuos techninės specifikacijos aspektus:
a) kiek kavos pertraukėlių numatoma per dvi dienas?
b) ar pasiūlymo palyginimams skaičiuoti maksimalų 50 žmonių kiekį tiek pietums, tiek kavos pertraukėlėms, kai techninėje specifikacijoje nurodoma, kad "Poreikis gali kisti priklausomai nuo užsiregistravusių Renginio dalyvių skaičiaus, tačiau 50 asmenų skaičiaus neviršys. Dalyvaujančių asmenų skaičius tikslinamas ir raštu derinamas likus 1 (vienai) savaitei iki Renginio." bei "Tiekėjo sprendimai susiję su faktinėmis išlaidomis, kurios susijusios su maitinimo paslaugomis (meniu), turi būti iš anksto suderinti raštu su Užsakovu."?
c) Ar į renginio organizavimo kaštus reikia įsitraukti lektorių apmokėjimą? Jei taip, kiek tiksliai numatoma lektorių?
d) Techninėje specifikacijoje nurodyta, jog renginio organizatorius turi "Užtikrinti visus reikalingus baldus, įrangą, aksesuarus, atributus, reikalingus konferencijos vedimui, mokslinei bei kultūrinei daliai ir dalyvių maitinimui;". Ką tiksliai nori įsigyti Perkančioji organizacija rašydama "reikalingus aksesuarus ir atributus"? Kokia kultūrinė dalis norima renginio metu?
PO atsakymas: a) pagal techninę specifikaciją  per dieną turi būti 4 kavos pertraukėlės ir pietūs, tai iš viso per dvi dienas: 8 kavos pertraukėlės ir 2 pietūs.
b) pasiūlymo palyginimams prašau skaičiuoti maksimalų 50 žmonių kiekį tiek pietums, tiek kavos pertraukėlėms. Tikslus dalyvių skaičius bus suderintas prieš renginį, bet jis keisis neženkliai ir neviršys 50 žmonių.
c) į renginio organizavimo kaštus Tiekėjas turi įsitraukti lektorių apmokėjimą. Tiekėjas lektorių skaičių parenka pats (nuo dviejų ir daugiau, svarbu, kad būtų išpildytos visos renginio temos).
d) Gali būti kompiuterių klasė arba salė su patogiomis kėdėmis, kur dalyviai galėtų patogiai naudotis savo nešiojamais kompiuteriais.
6) Pirkimo dokumentuose minima renginio kultūrinė dalis. Ar galite patikslinti koks numatomas kultūrinės dalies turinys? Ja pasirūpins pati PO ar tai turi suteikti Tiekėjas? Jei tai Tiekėjo atsakomybė - prašome pateikti daugiau detalių apie šią dalį. Kokio turinio tikimasi? Kiek laiko turėtų trukti kultūrinė dalis ir. t.t.?
PO atsakymas: kultūrinė dalis -Tiekėjas pasirūpina, kad pertraukėlių metu renginio patalpoje ir maitinimo vietoje skambėtų  foninė muzika.
